Document ID: /roh_data/filtered/fineweb-2-filterrobots_roh.jsonl.gz/32922

Il referendum obligatoric ed il referendum facultativ en Svizra
Cura vegn la populaziun envidada da votar davart ina lescha u davart in auter decret, e cura betg?
La gronda part da las leschas e dals auters decrets ch'il parlament svizzer concluda, entran en vigur senza votaziun dal pievel. Ina votaziun dal pievel (referendu) è dentant pussaivla en dus cas:
- Sche las votantas ed ils votants èn cunter conclus dal parlament, pon els far in referendum (referendum facultativ). Las votantas ed ils votants ston rimnar entaifer 100 dis 50 000 suttascripziuns valaivlas. Quest termin cumenza il di ch'il decret respectiv vegn publitgà uffizialmain. Il referendum po er vegnir pretendì cuminaivlamain dad 8 chantuns. Questa lescha entra mo en vigur, sche la maioritad da las votantas e dals votants l'accepta.
- La votaziun dal pievel sto vegnir fatga, sch'il parlament deliberescha tscherts decrets, spezialmain sch'el mida la constituziun (referendum obligatoric). Midadas da la constituziun entran mo en vigur, sch'ellas vegnan acceptadas en la votaziun dal pievel da la maioritad da las votantas e dals votants sco er da la maioritad dals chantuns.
Maioritads necessarias